
|  |  |  |
| --- | --- | --- |
|  |  |  |



**Správa o hodnotení strategického dokumentu**

**(Doplnok)**

**STRATÉGIA UDRŽATEĽNÉHO ROZVOJA DOPRAVY A MOBILITY ŽILINSKÉHO SAMOSPRÁVNEHO KRAJA**



**Jún 2020**



|  |  |
| --- | --- |
| Stratégia udržateľného rozvoja dopravy a mobility Žilinského samosprávneho kraja | |
| **Správa o hodnotení strategického dokumentu podľa zákona č. 24/2006 Z.z. (Doplnok)** | |
| Obstarávateľ: Žilinský samosprávny kraj | |
| Spracovateľ SURDaM ŽSK: | Žilinská univerzita v Žiline, Výskumný ústav dopravný, a.s., DAQE Slovakia, s.r.o. |
| Spracovateľ Správy o hodnotení: | Výskumný ústav dopravný, a.s. v spolupráci s ENVICONSULT spol. s r.o. |
| Zodpovedný riešiteľ: | Ing. Ján Bado |
|  |  |
| Jún 2020 | |

**OBSAH**

[POUŽITÉ SKRATKY a POJMY 3](#_Toc37319030)

[I. základné údaje o OBSTARávateľovi 5](#_Toc37319031)

[**1 OZNAČENIE 5**](#_Toc37319032)

[**2 sídlo 5**](#_Toc37319033)

[**3 oprávnený zástupca Obstarávateľa a miesto konzultácie 5**](#_Toc37319034)

[II. Základné údaje o strategickom dokumente 6](#_Toc37319035)

[**1 NÁZOV 6**](#_Toc37319036)

[**2 ÚZEMIE 6**](#_Toc37319037)

[**3 DOTKNUTÉ OBCE 7**](#_Toc37319038)

[**4 DOTKNUTÉ ORGÁNY 8**](#_Toc37319039)

[**5 SCHVAĽUJÚCI ORGÁN 9**](#_Toc37319040)

[**6 OBSAH A HLAVNÉ CIELE STRATEGICKÉHO DOKUMENTU A JEHO VZŤAH K INÝM STRATEGICKÝM DOKUMENTOM 9**](#_Toc37319041)

[6.1 OBSAH strategického dokumentu 9](#_Toc37319042)

[6.2 Hlavné ciele strategického dokumentu 12](#_Toc37319043)

[6.3 postupnosť a výsledky spracovania strategického dokumentu 12](#_Toc37319044)

[6.3.1 Postupnosť spracovania stratégie 12](#_Toc37319045)

[6.3.2 Vyhodnotenie špecifických požiadaviek rozsahu hodnotenia a pripomienok doručených k oznámeniu o strategickom dokumente 16](#_Toc37319046)

[6.3.3 Plán implementácie opatrení a projektov 18](#_Toc37319047)

[6.4 Vzťah SURDM ŽSK k iným strategickým dokumentom 21](#_Toc37319048)

[III. ZÁKLADNÉ ÚDAJE O SÚČASNOM STAVE ŽIVOTNÉHO PROSTREDIA DOTKNUTÉHO ÚZEMIA 24](#_Toc37319049)

[**1 INFORMÁCIE O SÚČASNOM STAVE ŽIVOTNÉHO PROSTREDIA VRÁTANE ZDRAVIA A JEHO PRAVDEPODOBNÝ VÝVOJ, AK SA STRATEGICKÝ DOKUMENT NEBUDE REALIZOVAŤ 24**](#_Toc37319050)

[1.1 Kvalita ovzdušia a klimatické faktory 24](#_Toc37319051)

[1.2 Voda 32](#_Toc37319052)

[1.3 Pôda 39](#_Toc37319053)

[1.4 Ochrana prírody a krajiny 41](#_Toc37319054)

[1.5 Kultúrne dedičstvo 46](#_Toc37319055)

[1.6 Materiálne zdroje 47](#_Toc37319056)

[1.7 Obyvateľstvo a Zdravie ľudí 48](#_Toc37319057)

[**2 INFORMÁCIA VO VZŤAHU K ENVIRONMENTÁLNE OBZVLÁŠŤ DÔLEŽITÝM OBLASTIAM, AKÝMI SÚ EURÓPSKA SÚSTAVA CHRÁNENÝCH ÚZEMÍ (NATURA 2000) A CHRÁNENÉ VODOHOSPODÁRSKE OBLASTI 53**](#_Toc37319058)

[2.1 Natura 2000 53](#_Toc37319059)

[2.2 Národná sieť chránených území podľa zákona č. 543/2002 Z.z. 57](#_Toc37319060)

[2.3 Chránené oblasti určené na odber pitnej vody 62](#_Toc37319061)

[**3 CHARAKTERISTIKA ŽIVOTNÉHO PROSTREDIA VRÁTANE ZDRAVIA V OBLASTIACH, KTORÉ BUDÚ PRAVDEPODOBNE VÝZNAMNE OVPLYVNENÉ 64**](#_Toc37319062)

[**4 ENVIRONMENTÁLNE PROBLÉMY VRÁTANE ZDRAVOTNÝCH PROBLÉMOV, KTORÉ SÚ RELEVANTNÉ Z HĽADISKA STRATEGICKÉHO DOKUMENTU 66**](#_Toc37319063)

[**5 ENVIRONMENTÁLNE ASPEKTY VRÁTANE ZDRAVOTNÝCH ZISTENÝCH NA MEDZINÁRODNEJ, NÁRODNEJ A INEJ ÚROVNI, KTORÉ SÚ RELEVANTNÉ Z HĽADISKA STRATEGICKÉHO DOKUMENTU, AKO AJ TO, AKO SA ZOHĽADNILI POČAS PRÍPRAVY STRATEGICKÉHO DOKUMENTU 66**](#_Toc37319064)

[5.1 Strategické dokumenty EÚ 67](#_Toc37319065)

[5.2 Strategické dokumenty a legislatíva na národnej úrovni 69](#_Toc37319066)

[IV. ZÁKLADNÉ ÚDAJE O PREDPOKLADANÝCH VPLYVOCH STRATEGICKÉHO DOKUMENTU na životné prostredie VRÁTANE ZDRAVIA 79](#_Toc37319067)

[**1 PRAVDEPODOBNE VÝZNAMNÉ ENVIRONMENTÁLNE VPLYVY NA ŽIVOT-NÉ PROSTREDIE A VPLYVY NA ZDRAVIE (PRIMÁRNE, SEKUNDÁRNE, KUMULATÍVNE, SYNERGICKÉ, KRÁTKODOBÉ, STREDNODOBÉ, DLHO-DOBÉ, TRVALÉ, DOČASNÉ, POZITÍVNE AJ NEGATÍVNE) 79**](#_Toc37319068)

[1.1 Organizačné opatrenia 79](#_Toc37319069)

[1.2 Prevádzkové opatrenia 80](#_Toc37319070)

[1.3 Infraštruktúrne opatrenia 80](#_Toc37319071)

[**2 Posúdenie vplyvu projektov na územia Natura 2000 170**](#_Toc37319072)

[**3 celkové vyhodnotenie environmentálnych vplyvov 171**](#_Toc37319073)

[**4 KUMULATÍVNE A SYNERGICKÉ VPLYVY 172**](#_Toc37319074)

[V. NAVRHOVANÉ OPATRENIA NA PREVENCIU, ELIMINÁCIU, MINIMALIZÁ-CIU A KOMPENZÁCIU VPLYVOV NA ŽIVOTNÉ PROSTREDIE A ZDRAVIE 176](#_Toc37319075)

[**1. OPATRENIA NA ODVRÁTENIE, ZNÍŽENIE ALEBO ZMIERNENIE PRÍPADNÝCH VÝZNAMNÝCH NEGATÍVNYCH VPLYVOV NA ŽIVOTNÉ PROSTREDIE VRÁATEN ZDRAVIA, KTORÉ BY MOHLI VYPLYNÚŤ Z REALIZÁCIE STRATEGICKÉHO DOKUMENTU 176**](#_Toc37319076)

[VI. DÔVODY VÝBERU ZVAŽOVANÝCH ALTERNATÍV ZOHĽADŇUJÚCICH CIELE A GEOGRAFICKÝ ROZMER STRATEGICKÉHO DOKUMENTU A POPIS TOHO, AKO BOLO VYKONANÉ VYHODNOTENIE VRÁTANE ŤAŽKOSTÍ S POSKYTOVANÍM POTREBNÝCH INFORMÁCIÍ, AKO NAPR. TECHNICKÉ NEDOSTATKY ALEBO NEURČITOSTI 185](#_Toc37319077)

[VII. NÁVRH MONITOROVANIA ENVIRONMENTÁLNYCH VPLYVOV VRÁTANE VPLYVOV NA ZDRAVIE 186](#_Toc37319078)

[VIII. PRAVDEPODOBNE VÝZNAMNÉ CEZHRANIČNÉ ENVIRONMENTÁLNE VPLYVY VRÁTANE VPLYVOV NA ZDRAVIE 188](#_Toc37319079)

[IX. NETECHNICKÉ ZHRNUTIE POSKYTNUTÝCH INFORMÁCIÍ 189](#_Toc37319080)

[**Krátkodobý plán 189**](#_Toc37319081)

[**Indikatívny dlhodobý plán 190**](#_Toc37319082)

[X. INFORMÁCIA O EKONOMICKEJ NÁROČNOSTI 191](#_Toc37319083)

[XI. MIESTO A DÁTUM SPRACOVANIA 192](#_Toc37319084)

[XII. potvrdenie správnosti údajov 192](#_Toc37319085)

**Prílohy:**

1. Prehľad MCHÚ na území ŽSK a v okresoch Považská Bystrica a Prievidza
2. Situácia chránených území ŽSK, M 1:150 000

# ÚVOD

Okresný úrad Žilina, odbor starostlivosti o životné prostredie, požiadal obstarávateľa Žilinský samosprávny kraj, listom OU-ZA-OSZP2-2020/003677-103 z 15.05.2020 o nevyhnutné doplňujúce informácie v súvislosti so stanoviskom organizácie Inštitút pre ochranu prírody, Banská Bystrica zaslaným na príslušný orgán.

Inštitút pre ochranu prírody upozornil vo svojom stanovisku na fakt, že v správe o hodnotení Stratégie udržateľného rozvoja dopravy a mobility ŽSK absentuje Rozhodnutie MŽP SR, odbor štátnej správy ochrany prírody č. 1074/2014-2.1 z 27.3.2014, v ktorom na základe žiadosti Slovenskej správy ciest, Investičná výstavba a správa ciest, Skuteckého 32, 974 23 Banská Bystrica, žiadosť zamietol a nepovolil výnimky z podmienok územnej a druhovej ochrany v súvislosti s prípravou a realizáciou tretieho úseku predĺženia rýchlostnej cesty R1 Banská Bystrica – Ružomberok.

Vzhľadom na závažnosť uvedenej skutočnosti požiadal príslušný orgán pre Strategické environmentálne posudzovanie o doplnenie a zapracovanie tejto skutočnosti do SURDM ŽSK.

Požadované dopracovanie sa dotklo dvoch častí kapitoly IV. ZÁKLADNÉ ÚDAJE O PREDPOKLADANÝCH VPLYVOCH STRATEGICKÉHO DOKUMENTU na životné prostredie VRÁTANE ZDRAVIA, tak ako to je červeným písmom vyznačené vo vyššie uvedenom obsahu.

Doplnená tak bola podkapitola **IV.1.3 Infraštruktúrne opatrenia, časť B. Environmentálne vplyvy konkrétnych investičných projektov**, kde sa dopĺňa textová časť venovaná rozhodnutiam vydaným v súvislosti s prípravou rýchlostnej cesty R1. Upravená je celá časť textu od názvu **Nezaradené projekty** až po koniec časti IV.1.3. Súčasťou tohto textu je aj úprava tabuľkového vyhodnotenia (str. 118 – 122 pôvodného textu správy o hodnotení).

Podobne bol do podkapitoly **IV.3 Celkové vyhodnotenie environmentálnych vplyvov** doplnený kontext nových skutočností uvádzaných vo väzbe na rýchlostnú komunikáciu R1 (str. 171 – 172 pôvodného textu správy o hodnotení).

### IV.1.3 InfraštruktÚrne opatrenia

**časť B. Environmentálne vplyvy konkrétnych investičných projektov**

**Nezaradené projekty:**

Pod „nezaradenými projektmi“ sú v zmysle tejto správy o hodnotení **chápané projekty variantu BAU**, ktoré neboli spracovateľom stratégie odporučené na realizáciu.

Okrem neefektívnej dopravnej obsluhy územia, dopravných a sídelných dôvodov sú ďalšími dôvodmi, pre ktoré výstavba rýchlostnej cesty R1 v nižšie uvádzaných úsekoch nedostala odporúčanie k realizácii, **neriešiteľné problémy súvisiace so záujmami ochrany prírody a krajiny** – lokalít zaradených do siete Natura 2000 - v danom území.

Vyššie uvedené je v súlade s konštatovaním vo vlastnom SURDM ŽSK, kde sa v časti 3.1.5 (strana 69) venovanej BAU variantu uvádza:

„Z titulu konfliktu trasy R1 s Európskou sústavou chránených území Natura 2000 a s tým spojených environmentálnych a ekologických súvislostí, bola žiadosť o udelenie inštitútu vyššieho verejného záujmu, verifikujúceho zámer výstavby R1, Ministerstvom životného prostredia zamietnutá a teda jej výstavba bola znemožnená.“

Bližšie vysvetlenie k citovanému konštatovaniu podáva nasledujúci text.

Pre navrhovanú činnosť I/59 (R1) Banská Bystrica – hranica kraja – Ružomberok D1 bolo vydané Ministerstvom pôdohospodárstva, životného prostredia a regionálneho rozvoja SR podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov **záverečné stanovisko** pod č. 2354/2010-3.4/ml zo dňa 5.10.2010. V záverečnom stanovisku ministerstvo odporúča realizáciu navrhovanej činnosti za predpokladu plnenia podmienok a realizácie opatrení uvedených v kapitole VI.3 záverečného stanoviska, na ktoré sa pri rozhodovaní o povolení činnosti musí prihliadať.

Z podmienok určených v záverečnom stanovisku je mimoriadne dôležitá podmienka č. 46:

**„V prípade realizácie v úsekoch 3 a 4 sa predpokladajú významné vplyvy na záujmy ochrany prírody a povolenie výstavby je možné len z naliehavých dôvodov vyššieho verejného záujmu a za podmienky uloženia kompenzačných opatrení podľa osobitného predpisu. Ak sa na príslušnom území nachádzajú prioritné biotopy alebo prioritné druhy, navrhovanú činnosť možno povoliť len z takých naliehavých dôvodov vyššieho verejného záujmu, ktoré sa týkajú verejného zdravia, verejnej bezpečnosti alebo priaznivých dôsledkov zásadného významu na životné prostredie, alebo ak podľa stanoviska Európskej komisie súvisí s inými naliehavými dôvodmi vyššieho verejného záujmu (§ 38 ods. 3 zákona o posudzovaní vplyvov). O prijatých kompenzačných opatreniach informuje ministerstvo Európsku komisiu. Z uvedeného vyplýva pre navrhovateľa vykonať potrebné administratívne povoľovacie kroky ešte pred vydaním územného rozhodnutia.“**

Dňa 22.11.2010 bola na ministerstvo doručená žiadosť žiadateľa (SSC, IVSC Banská Bystrica) o povolenie výnimky z podmienok územnej ochrany a z podmienok ochrany chránených druhov rastlín a živočíchov na území národného parku Nízke Tatry a jeho ochranného pásma s druhým a tretím stupňom ochrany v súvislosti s prípravou a realizáciou predĺženia rýchlostnej cesty R1 Banská Bystrica – Ružomberok, a to jeho tretieho úseku Slovenská Ľupča – Korytnica, hranica kraja. Konanie v danej veci trvalo až do vydania **rozhodnutia MŽP SR, Odboru štátnej správy ochrany prírody** pod číslom 1074/2014-2.1 z 27.3.2014, ktorým ministerstvo:

1. Nepovoľuje výnimku žiadateľovi zo zákazov ustanovených v § 13 ods. 1 písm. a) a § 14 ods. 1 písm. a), c) a j) zákona na vjazd a státie s motorovým vozidlom na pozemky za hranicami zastavaného územia obce, na pohyb mimo vyznačeného turistického chodníka a náučného chodníka za hranicami zastavaného územia obce a na vykonávanie banskej činnosti a činnosti vykonávanej banským spôsobom na území Národného parku Nízke Tatry a jeho ochranného pásma s druhým a tretím stupňom ochrany;
2. Zamieta žiadosť žiadateľa vo veci povolenia výnimky zo zákazov ustanovených v § 34 ods. 1 písm. a), § 35 ods. 1 písm. c) a § 35 ods. 2 písm. c) zákona na ničenie chránených rastlín, na rušenie chránených živočíchov a na poškodzovanie a ničenie miest ich rozmnožovania a odpočinku, z dôvodu nesplnenia podmienok na povolenie výnimky podľa § 40 ods. 2 a 3 písm. c) zákona.

V zdôvodnení rozhodnutia sa okrem iného uvádza:

„Akékoľvek ďalšie rozhodnutie o pokračovaní projektu vyžaduje vhodné posúdenie všetkých možných alternatív a neexistencia alternatívnych riešení by sa mala preukázať (rozsudok Európskeho súdneho dvora C-239/04).

Za alternatívne riešenia v zmysle článku 6.4 smernice o ochrane biotopov treba považovať popri rôznych variantoch trasy, rozsahu a veľkosti projektu, aj alternatívne spôsoby dosiahnutia cieľov projektu. Alternatívne riešenia nie sú územne obmedzené a môžu sa nachádzať aj v iných regiónoch. Vychádzajúc z vyššie uvedenej praxe pri aplikácii článku 6.4 smernice o ochrane biotopov možno konštatovať, že neexistencia alternatívnych riešení k navrhovanému predĺženiu trasy rýchlostnej cesty R1 Banská Bystrica – Ružomberok, konkrétne pre účely tohto konania išlo o jeho tretí úsek Slovenská Ľupča – Korytnica, hranica kraja, nebola v tomto konaní ani v procese posudzovania vplvov podľa zákona EIA preukázaná. V procese posudzovania zámeru I/59 (R1) Banská Bystrica – hranica kraja – Ružomberok D1 podľa zákona EIA boli posúdené vybrané alternatívne trasy vrátane nulového variantu, avšak toto posúdenie nemožno považovať za hodnotenie, ktoré by objektívne konštatovalo, že neexistujú alternatívne riešenia bez nepriaznivého vplyvu na územia sústavy Natura 2000, resp. ak takéto nie sú , že neexistujú alternatívne riešenia s menším nepriaznivým vplyvom na tieto územia, ktoré by smerovali k naplneniu cieľov projektu, tak ako sa to vyžaduje v zmysle článku 6.4 smernice o ochrane biotopov.

Súčasne vo veci žiadosti žiadateľa o povolenie výnimky z podmienok ochrany chránených druhov nebol preukázaný ani naliehavý vyšší verejný záujem, keďže tento je možné posúdiť až potom, ako sa preukáže neexistencia alternatívnych riešení a v prípade realizácie navrhovanej činnosti v územiach sústavy Natura 2000 s výskytom prioritných druhov alebo prioritných biotopov až na základe stanoviska EK, a to na základe postupu ustanovenom v § 28 ods. 8 zákona.

**R1 Ružomberok Juh – križovatka I/18 2024\_4pruh**

**R1 križovatka I/18 – križovatka D1 Ivachnova 2026.\_4pruh**

Vplyvy predstavujú hlavne zábery PP, LP, hluk, imisie, zábery biotopov európskeho a národného významu, prvky ÚSES (nadregionálny biokoridor Ďumbierske Nízke Tatry – Veľká Fatra, regionálny biokoridor Ďumbierske Nízke Tatry – Zvolen a Revúca), OP NP Nízke Tatry, NPP Liskovská jaskyňa, SKUEV0253 Váh.

**R1 Slovenská Ľupča – Korytnica 2029 (nachádza sa v Banskobystrickom kraji)\_4pruh**

**R1 Korytnica hranica kraja – Liptovská Osada 2030\_4pruh**

**R1 Liptovská Osada – Ružomberok križ. Juh 2030\_4pruh**

Vplyvy predstavujú hlavne zábery PP, LP, hluk, imisie, zábery biotopov európskeho a národného významu, prvky ÚSES, NP Nízke Tatry, NP Veľká Fatra (vrátane OP NP), územia národnej a európskej sústavy chránených území (napr.: SKUEV0164 Revúca, CHA Revúca, SKCHVU033 Veľká Fatra, SKUEV0198 Zvolen, SKCHVU018 Nízke Tatry, SKUEV0302 Ďumbierske Tatry), CHVO Veľká Fatra, CHVO Nízke Tatry, prvky ÚSES (napr.: biocentrum provincionálneho významu Ďumbierske Nízke Tatry, hydricko-terestrický regionálny biokoridor – vodný tok Revúca, nadregionálny biokoridor Ďumbierske Nízke Tatry – Veľká Fatra, regionálny biokoridor Ďumbierske Nízke Tatry – Zvolen).

**R3 Horná Štubňa – Ráztočno 2035\_2pruh**

Vplyvy predstavujú hlavne zábery PP, LP, zábery biotopov európskeho a národného významu, prvky ÚSES, SKUEV0382 Turiec a Blatnický potok, NPR Turiec, ramsarská lokalita – Mokrade Turca.

Trasa R3 pretína NPR Turiec. Územie zároveň predstavuje: územie európskeho významu SKUEV0382 Turiec a Blatnický potok, nadregionálny biokoridor, ramsarskú lokalitu – Mokrade Turca. Mostné objekty by mali byť navrhnuté s dostatočnou výškou a parametrami pre bezkolízny prechod živočíchov a vybavený opatreniami proti stretom s vtáctvom.

Trasa je viazaná na BAU variant, t.z. bolo s ňou pôvodne uvažované vo väzbe na výstavbu rýchlostnej cesty R1 v trase Banská Bystrica – Slovenská Ľupča – Ružomberok. Z hľadiska uplatňovanej filozofie v Stratégii sa tento úsek neodporúča budovať.

Okrem vyššie uvedených úsekov rýchlostných komunikácií R1 a R3 neboli do výberu investícií zahrnuté ani:

**Cesta II/584 Obchvat Liptovské Matiašovce\_2pruh**

Vplyvy predstavujú hlavne zábery PP, LP, hluk, imisie, prvky ÚSES.

Obchvat pretína vodný tok Suchý potok - hydricko-terestrický regionálny biokoridor. Mostný objekt by mal byť navrhnutý s dostatočnou výškou a parametrami pre bezkolízny prechod živočíchov. Pred výstavbou bude potrebné identifikovať prípadné zásahy do lokalít výskytu obojživelníkov, biotopov národného a európskeho významu a inventarizovať dreviny rastúce mimo les v zábere stavby. Obdobiu výstavby bude nevyhnutné venovať zvýšenú pozornosť, minimalizovať obdobie výstavby, minimalizovať zásahy v samotnom toku a jeho bezprostrednom okolí, realizovať opatrenia na ochranu povrchových a podzemných vôd.

Z hľadiska prevádzky možno očakávať pozitívne vplyvy na životné prostredie v dôsledku zvýšenia bezpečnosti a plynulosti dopravy (pokles emisií a prachových častíc z dopravy, mierne zníženie hlučnosti z prevádzky), čo sa pozitívne odrazí aj na zdraví obyvateľstva.

**Obchvat Hladovka – Suchá Hora**

Z hľadiska celkového hodnotenia posudzovaného úsekuneboli identifikované výrazné negatívne vplyvy na jednotlivé zložky životného prostredia. Hodnotené úseky nezasahujú do žiadneho chráneného územia národnej sústavy ani európskej sústavy chránených území. Pred výstavbou bude potrebné identifikovať prípadné zásahy do biotopov národného a európskeho významu a inventarizovať dreviny rastúce mimo les v zábere stavby. Obdobiu výstavby bude nevyhnutné venovať zvýšenú pozornosť a realizovať opatrenia na ochranu povrchových a podzemných vôd. Z hľadiska prevádzky možno očakávať pozitívne vplyvy na životné prostredie v dôsledku zvýšenia bezpečnosti a plynulosti dopravy (pokles emisií a prachových častíc z dopravy, mierne zníženie hlučnosti z prevádzky), čo sa pozitívne odrazí aj na zdraví obyvateľstva.

**Tabuľkové vyhodnotenie všetkých úsekov zo surdm ŽSK (varianty BAU a GV)**

Uvedené ciele boli konfrontované s cieľmi a aktivitami definovaných v rámci jednotlivých strategických priorít. Pre hodnotenie boli použité tieto klasifikačné znaky:

++ priamy významný pozitívny vplyv

+ mierny pozitívny vplyv

0 väzba medzi aktivitou a environmentálnym cieľom neexistuje alebo je slabá

- priamy negatívny vplyv

0/+ predpokladaný nepriamy pozitívny vplyv

0/- predpokladaný nepriamy negatívny vplyv

+/- možný pozitívny aj negatívny vplyv

? pre vyhodnotenie nie sú relevantné podklady, vplyv nie je možné jednoznačne určiť

| **SURDM**  **Variant** | **Opatrenie** | **Ovzdušie a klíma** | **Vodné pomery** | **Pôda a horniny** | **Materiálne zdroje** | **biota a krajina** | **Obyvateľstvo a zdravie** | **hluk a vibrácie** |
| --- | --- | --- | --- | --- | --- | --- | --- | --- |
|  | **CESTNÁ DOPRAVA** |  |  |  |  |  |  |  |
| GV, BAU | D1 Hričovské Podhradie - Lietavská Lúčka (1. 2.fáza) 2020\_4pruh | +/- | 0 | - | +/- | 0/- | + | +/- |
| GV, BAU | D1 Privádzač Lietavská Lúčka – Žilina 2020\_4pruh | +/- | 0 | - | +/- | 0 | + | +/- |
| GV, BAU | D1 Lietavská Lúčka - Višňové - Dubná Skala (1. 2. fáza) 2023\_4pruh | +/- | - | - | +/- | 0/- | + | +/- |
| GV, BAU | D1 Hubová - Ivachnová (1. 2. fáza) 2023\_4pruh | +/- | 0 | - | +/- | 0/- | + | +/- |
| GV, BAU | D3 Čadca, Bukov – Svrčinovec 2020\_4pruh | +/- | 0 | - | +/- | 0 | + | +/- |
| GV, BAU | D1 Turany – Hubová 2028\_4pruh | +/- | - | - | +/- | 0/- | + | +/- |
| GV, BAU | D3 Žilina Brodno - Kysucké Nové Mesto 2025\_4pruh | +/- | +/- | - | +/- | 0/- | + | +/- |
| GV, BAU | D3 Kysucké Nové Mesto – Oščadnica 2025\_4pruh | +/- | 0 | - | +/- | 0 | + | +/- |
| GV, BAU | D3 Oščadnica - Čadca Bukov II. profil 2026\_4pruh | +/- | 0 | - | +/- | 0 | + | +/- |
| GV, BAU | D3 Oščadnica - Čadca Bukov II. profil (tunel Horelica) 2026\_4pruh | +/- | 0 | - | +/- | 0 | + | +/- |
| GV, BAU | R3 Tvrdošín – Nižná 2022\_2pruh | +/- | 0/- | - | +/- | 0/- | + | +/- |
| GV, BAU | R3 Nižná - Dlhá nad R3 Oravou 2027\_2pruh | +/- | 0/- | - | +/- | 0/- | + | +/- |
| GV, BAU | R3 Dlhá nad Oravou - Sedliacka Dubová 2027\_2pruh | +/- | 0/- | - | +/- | 0/- | + | +/- |
| GV, BAU | R5 Svrčinovec - št. hr. SR/ČR 2026\_4pruh | +/- | 0 | - | +/- | 0/- | + | +/- |
| GV, BAU | R3 Martin - Rakovo 2025\_4pruh | +/- | 0/- | - | +/- | 0/- | + | +/- |
| GV, BAU | R3 Rakovo – Mošovce 2028\_4pruh | +/- | 0/- | - | +/- | 0/- | + | +/- |
| GV, BAU | R3 Mošovce – Horná Štubňa 2028\_4pruh | +/- | 0/- | - | +/- | 0/- | + | +/- |
| GV, BAU | Cesta I/18 Strečno Zlatné – križ. II583 Gbeľany 2028 (S-V prepojenie D1 a D3)\_2pruh | +/- | 0 | - | +/- | 0/- | + | +/- |
| GV, BAU | Cesta I/11, súbežná s D3, preložka Krásno nad Kysucou\_2pruh | +/- | +/- | - | +/- | 0 | + | +/- |
| GV, BAU | Cesta I/64, preložka Porúbka, pripojenie na privádzač D1 Liet. Lúčka\_2pruh | +/- | +/- | - | +/- | 0 | + | +/- |
| GV, BAU | Cesta I/64 preložka v trase IV. okruhu mesta Žilina nová križ. Žilina/Rosinky – križ. Žilina/Bytčica privádzač D1\_4pruh | +/- | +/- | - | +/- | 0 | + | +/- |
| GV, BAU | Cesta I/65, súbežná s rýchlostnou cestou R3, homogenizácia ťahu v trase súčasných ciest II/519, III/2176, III/2183 Príbovce – Moškovec – Turčianske Teplice – západný obchvat Turčianske Teplice – Horná Štubňa križ. R3\_2pruh | +/- | 0/- | - | +/- | 0/- | + | +/- |
| GV, BAU | Cesta II/584 Obchvat obce Liptovský Trnovec - Liptovská Ondrášová\_2pruh | +/- | +/- | - | +/- | 0 | + | +/- |
| GV, BAU | II/583 Cesta Obchvat obcí Krasňany – Stráža - Belá\_2pruh | +/- | +/- | - | +/- | 0/- | + | +/- |
| GV, BAU | Cesta II/487 Obchvat obcí Staškov - Raková\_2pruh | +/- | +/- | - | +/- | 0/- | + | +/- |
| GV, BAU | Cesta II/487 Obchvat obcí Podvysoká – Staškov\_2pruh | +/- | +/- | - | +/- | 0/- | + | +/- |
| GV, BAU | Cesta II/487 Obchvat mesta Čadca – intravilán (Raková) \_2pruh | +/- | +/- | - | +/- | 0/- | + | +/- |
| GV | R3 Horná Štubňa - Turček hr. kraja - Banská Bystrica križ. R1 s I/59 Karlová (plus presmerovanie E77 do trasy R3 ) 2028\_4pruh | +/- | 0/- | - | +/- | 0 | + | +/- |
| GV | I/59 Ružomberok križ. Juh - križovatka I/18 2 pruh 2024 | +/- | +/- | - | +/- | 0/- | + | +/- |
| GV | Peáž I/18 a I/59 Ružomberok križovatka I/18 – križovatka D1 2026\_4pruh | +/- | +/- | - | +/- | 0/- | + | +/- |
| GV, BAU | D3 Svrčinovec križ.R5 – Skalité – št.hr. SR/PR II. profil (4pruh) | +/- | 0 | - | +/- | 0/- | + | +/- |
| GV, BAU | *R3 Oravský Podzámok - Dolný Kubín juh 2032\_4pruh* | *+/-* | *0/-* | *-* | *+/-* | *0/-* | *+* | *+/-* |
| GV, BAU | *R6 št. hranica SR/ČR – Mestečko\_2pruh* | +/- | +/- | - | +/- | 0/- | + | +/- |
| GV, BAU | *R6 Mestečko – Púchov\_4pruh* | +/- | +/- | - | +/- | 0/- | + | +/- |
| GV, BAU | Cestný ťah I. tr. (súčasné cesty II/519 a III/2183) križ R3 Turčianske Teplice – Jasenovo – Nitrianske Pravno I/64 2030\_2pruh | +/- | 0/- | - | +/- | 0 | + | +/- |
| GV, BAU | Nová diaľničná križovatka Hôrky s krátkym diaľničným privádzačom zaústeným na navrhovanú cestu II. triedy (súčasnú cestu III/2099) v aglomerácii mesta Žilina\_2pruh | +/- | +/- | - | +/- | 0 | + | +/- |
| GV, BAU | Cesta I/18, preložka Lipovský Mikuláš, južným okrajom mesta súbežne s preložkou žel. Trate\_2pruh | +/- | +/- | - | +/- | 0 | + | +/- |
| GV, BAU | Cesta I/64, preložka Kľače – Rajec – Šuja\_2pruh | +/- | +/- | - | +/- | 0 | + | +/- |
| GV, BAU | Cesta I/64, preložka Fačkov\_2pruh | +/- | +/- | - | +/- | 0 | + | +/- |
| GV, BAU | Cesta I/64, preložka Fačkovské sedlo\_2pruh | +/- | +/- | - | +/- | ? | + | +/- |
| GV, BAU | Cesta I/65, súbežná s rýchlostnou cestou R3, prieťah Martin, rozšírenie na 4 pruhy | +/- | +/- | - | +/- | 0 | + | +/- |
| GV, BAU | Cesta II/507, preložka Žilina/Považský Chlmec – Žilina/Strážov\_2pruh | +/- | 0 | - | +/- | 0/- | + | +/- |
| GV, BAU | Cesta II/507, stavebná úprava Malá Bytča\_2pruh | +/- | +/- | - | +/- | 0 | + | +/- |
| GV, BAU | Cesta II/517 preložka Rajec a stavebná úprava Rajec - Veľká Čierna\_2pruh | +/- | +/- | - | +/- | 0 | + | +/- |
| GV, BAU | Cesta II/584 preložka Demänová\_2pruh | +/- | +/- | - | +/- | 0 | + | +/- |
| GV, BAU | Cesta II/584 preložka Liptovský Mikuláš/Palúdzka\_2pruh | +/- | +/- | - | +/- | 0/- | + | +/- |
| GV, BAU | Navrhovaná cesta II. triedy IV. okruh mesta Žilina, križovatka s cestou I/64 Žilina/Metro - križovatka s MK Kamenná ulica Žilina – križovatka s diaľničným privádzačom križovatky D1 Hôrky (s pokračovaním v trase súčasnej cesty III/2099) – križ. I/18 Dolný Hričov\_2pruh | +/- | +/- | 0 | +/- | 0 | + | +/- |
| GV, BAU | Cesta III/2099, stavebná úprava v úsekoch križovatka s I/11 Žilina/Rondel - Žilina/Závodie - obchvat obce Hôrky - križovatka s diaľničným privádzačom diaľničnej križovatky D1 Hôrky\_2pruh | +/- | +/- | 0 | +/- | 0 | + | +/- |
| GV, BAU | Cesta II/574 Obchvat obce Habovka\_2pruh | +/- | +/- | - | +/- | 0 | + | +/- |
| GV, BAU | Cesta II/520 Obchvat mesta Tvrdošín\_2pruh | +/- | +/- | - | +/- | 0 | + | +/- |
| GV | Cesta I/78, preložky v úsekoch Hruštín, Babín, Lokca, Zubrohlava, Oravská Polhora a stavebná úprava sedlo Príslop\_2pruh | +/- | +/- | - | +/- | 0/- | + | +/- |
| BAU | Cesta I/78, preložky v úsekoch Oravský Podzámok, Hruštín, Babín, Lokca, Zubrohlava, Oravská Polhora a stavebná úprava sedlo Príslop\_2pruh | +/- | +/- | - | +/- | 0/- | + | +/- |
| GV, BAU | Cesta II/519 Obchvat obce Jasenovo\_2pruh | +/- | +/- | - | +/- | 0 | + | +/- |
| GV, BAU | Cesta II/520 Obchvat obce Zborov nad Bystricou\_2pruh | +/- | +/- | - | +/- | 0/- | + | +/- |
| GV, BAU | Cesta II/583 Obchvat obce Párnica \_2pruh | +/- | +/- | - | +/- | 0/- | + | +/- |
| GV, BAU | Cesta II/520 Obchvat obcí Liesek - Vitanová \_2pruh | +/- | +/- | - | +/- | 0/- | + | +/- |
| GV, BAU | Cesta II/487 Obchvat obcí Vysoká nad Kysucou – Turzovka. \_2pruh | +/- | +/- | - | +/- | 0/- | + | +/- |
| GV | R3 Dolný Kubín Juh – Hubová D1 2030\_4pruh | +/- | +/- | 0/- | - | +/- | 0/- | + |
| GV, BAU | Nová cesta I. tr. križ. D1 Višňové – križ. I/18 Strečno Zlatné 2040 (S-V prepojenie D1 a D3) 2 pruh | +/- | +/- | - | +/- | 0/- | + | +/- |
| GV, BAU | Nová cesta I. tr. Preložka I/18 Gbeľany – Dolný Vadičov – D3 križ. privádzač KNM 2048 (S-V prepojenie D1 a D3)\_2 pruh | +/- | +/- | - | +/- | 0 | + | +/- |
| BAU | *R1 Ružomberok Juh – križovatka I/18 2024\_4pruh* | *+/-* | *0/-* | *-* | *+/-* | *0/-* | *+* | *+/-* |
| BAU | *R1 križovatka I/18 – križovatka D1 Ivachnova 2026.\_4pruh* | *+/-* | *0/-* | *-* | *+/-* | *0/-* | *+* | *+/-* |
| BAU | *R1 Slovenská Ľupča – Korytnica 2029 (nachádza sa v Banskobystrickom kraii)\_4pruh* | *+/-* | *0/-* | - | *+/-* | *-* | *+/-* | *+/-* |
| BAU | *R1 Korytnica hranica kraja – Liptovská Osada 2030\_4pruh* | *+/-* | *0/-* | *-* | *+/-* | *-* | *+/-* | *+/-* |
| BAU | *R1 Liptovská Osada – Ružomberok križ. Juh 2030\_4pruh* | *+/-* | *0/-* | *-* | *+/-* | *-* | *+/-* | *+/-* |
| BAU | *R3 Horná Štubňa – Ráztočno 2035\_2pruh* | *+/-* | *0/-* | *-* | *+/-* | *0/-* | *+* | *+/-* |
| BAU | *Cesta II/584 Obchvat Liptovské Matiašovce\_2pruh* | *+/-* | *+/-* | *-* | *+/-* | *0/-* | *+* | *+/-* |
| BAU | *Cesta II/520 Obchvat Hladovka – Suchá Hora\_2pruh* | *+/-* | *+/-* | *-* | *+/-* | *0/-* | *+* | *+/-* |

## 3 celkové vyhodnotenie environmentálnych vplyvov

Záujem spracovateľa správy o hodnotení bol vyhodnotiť všetky činnosti zo stratégie, ktoré by mohli mať významnejší vplyv na životné prostredie. Ako už bolo uvedené vyššie, všetky činnosti majúce územný priemet a sú investičného charakteru prešli tromi úrovňami posúdenia – všeobecným podľa jednotlivých zložiek či aspektov životného prostredia, tabuľkovým vyhodnotením a na tretej úrovni boli popísané konkrétne vplyvy pre konkrétne investičné akcie. Pri tejto tretej úrovni bol dôraz kladený na vplyvy v oblasti ochrany prírody a krajiny a na ochranu vôd, ale aj ďalšie oblasti relevantné pre dané projekty. Je potrebné si uvedomiť, že posudzovanie nemohlo byť robené v mierke podrobnosti aká pripadá na proces EIA. Ciele Strategického environmentálneho posudzovania (SEA) boli zamerané na významné faktory ovplyvnenia kvality životného prostredia prípadne na vylučujúce faktory. Mnohé z odporúčaných projektov hlavne v kategórii „implementačné“ a „plánované“ už prešli posudzovaním vplyvov na životné prostredie podľa III. časti zákona č. 24/2006 Z.z.. Podrobnejšie boli v správe o hodnotení popísané problémovejšie projekty ako príprava diaľnice D1 v úseku Turany – Hubová a rýchlostnej cesty R1 v úseku Slovenská Ľupča – Ružomberok – diaľnica D1.

Posúdenie zodpovedajúce úrovni SEA bolo vypracované pre všetky pripravované investičné aktivity, t.z. nielen pre tie ktoré boli autormi Stratégie odporučené.

Z dôvodov uvedených v kapitole VI. a aj na základe vydaného rozsahu hodnotenia, bolo posúdenie vypracované v jednom variante, napriek tomu že SURDM ŽSK pracovala s niekoľkými scenármi a variantmi. Hlavným dôvodom je fakt, že varianty vyhodnocované v stratégii (BAU variant a Gravitačný variant) obsahovali na jednej strane tie isté projekty a na strane druhej obsahovali veľmi rôznorodý počet projektov súvisiacich s rôznymi dopravnými aspektmi. Preto spracovateľ správy o hodnotení akceptoval pri výbere projektov na realizáciu argumentáciu spracovateľského kolektívu SURDM ŽSK na báze dopravného a socioekonomického vyhodnotenia.

V rámci záverov vyhodnotenia vplyvov Stratégie na životné prostredie je však potrebné uviesť jeden z najzávažnejších faktov, ku ktorým dospeli ako autori strategického materiálu tak aj správy o hodnotení. Týka sa trasovania rýchlostných ciest R1 a R3 na území Žilinského kraja. Význam trasovania rýchlostnej cesty R3 spočíva v kumulatívnom pokrytí nárokov na smerovanie transeurópskej severojužnej dopravy, v dopravnej obsluhe osídleného územia ŽSK (110 tisíc evidovaných obyvateľov v regióne Turca) a v napojení ťažiska osídlenia Banská Bystrica – Zvolen na diaľnicu D1 cez osídlené územie Turca. V prípade rýchlostnej cesty R1, lokalizovanej v koridore Banská Bystrica – Korytnica – Ružomberok, ide o úsek vedený neosídleným územím (6 tisíc evidovaných obyvateľov v údolí Revúcej) – v údolí na pomedzí území Národných parkov Nízkych Tatier a Veľkej Fatry, súčastí Natury 2000 – ktorý napĺňa typickú funkciu obchádzkovej trasy k osídleným územiam. Legislatíva vyššej právnej sily zákonov a nariadení EÚ – Delegované nariadenie komisie (EÚ) 2017/849 zo 7. decembra 2016, ktorým sa mení nariadenie Európskeho parlamentu a Rady (EÚ) č. 1315/2013, pokiaľ ide o mapy v prílohe I a zoznam v prílohe II k uvedenému nariadeniu – určuje v koridore Banská Bystrica – Ružomberok komunikáciu súčasnej kategórie ciest I. triedy „cesta plánovaná na modernizáciu“.

Navyše, v záverečnom stanovisku k predmetnému koridoru R1 Banská Bystrica – Korytnica – Ružomberok vzhľadom na očakávané významné vplyvy na záujmy ochrany prírody bola daná podmienka **povoliť výstavbu len z naliehavých dôvodov vyššieho verejného záujmu** a za podmienky uloženia kompenzačných opatrení podľa osobitného predpisu. V prípade ak sa na príslušnom území nachádzajú prioritné biotopy alebo prioritné druhy, navrhovanú činnosť možno povoliť len z takých naliehavých dôvodov vyššieho verejného záujmu, ktoré sa týkajú verejného zdravia, verejnej bezpečnosti alebo priaznivých dôsledkov zásadného významu na životné prostredie, alebo ak podľa stanoviska Európskej komisie súvisí s inými naliehavými dôvodmi vyššieho verejného záujmu (§ 38 ods. 3 zákona o posudzovaní vplyvov). Z uvedeného vyplynulo pre navrhovateľa vykonať potrebné administratívne povoľovacie kroky ešte pred vydaním územného rozhodnutia.

Dňa 22.11.2010 bola na ministerstvo doručená žiadosť žiadateľa (SSC, IVSC Banská Bystrica) o povolenie výnimky z podmienok územnej ochrany a z podmienok ochrany chránených druhov rastlín a živočíchov na území národného parku Nízke Tatry a jeho ochranného pásma s druhým a tretím stupňom ochrany v súvislosti s prípravou a realizáciou predĺženia rýchlostnej cesty R1 Banská Bystrica – Ružomberok, a to jeho tretieho úseku Slovenská Ľupča – Korytnica, hranica kraja.

MŽP SR, Odboru štátnej správy ochrany prírody pod číslom 1074/2014-2.1 z 27.3.2014, uvedenú **žiadosť zamietlo**.

Vzhľadom na vyššie uvedené dôvody bol v rámci SURDM ŽSK odporučený variant GV (Gravitačný), ktorý neuvažuje s budovaním rýchlostnej cesty R1 medzi Banskou Bystricou a Ružomberkom, ale v plnej miere navrhuje využiť koridor navrhovanej rýchlostnej cesty R3 v úseku Martin - Horná Štubňa s pokračovaním na Turček a ďalej v smere na Banskú Bystricu. Takýmto riešením by sa dosiahlo z dopravného hľadiska optimálne využitie rýchlostnej komunikácie R3, ktorá by obsluhovala aglomerácie Martina aj Banskej Bystrice.

Zásadnou úlohou do blízkej budúcnosti je preto vytipovanie optimálneho koridoru pre rýchlostnú cestu R3 v priestore medzi Šturcom a Kremnicou v smere na Banskú Bystricu. Podľa predbežného vyhodnotenia v rámci procesu SEA sa v takto zadefinovanom území nenachádzajú veľkoplošné národné chránené územia ochrany prírody ani územia spadajúce pod Natura 2000. Nevyskytujú sa tu ani chránené vodohospodárske oblasti.

Okrem zlepšenia dopravnej dostupnosti územia Žilinského kraja a tým aj zlepšenia kvality ovzdušia hlavne v zastavanom území, bolo nosným cieľom Stratégie z hľadiska ochrany životného prostredia v maximálnej miere posilniť verejnú osobnú dopravu. Zabezpečí sa to cez nasledovné opatrenia, ktoré boli z väčšej časti navrhované v rámci Gravitačného variantu:

* Zavedenie Integrovaného dopravného systému ŽSK v plnej funkčnosti a rozšírení na celé územie kraja, vrátane TIOP, zavádzania systémov pre podporu integrácie dopravy v rámci IDS a podpory mestskej hromadnej dopravy v mestách ŽSK.
* Podpora využívania železničnej dopravy prostredníctvom zvýšenia ponuky vlakov v ŽSK najmä v prepojení: Žilina - Čadca, Žilina – Rajec, Žilina – Vrútky – Ružomberok, ale aj modernizáciou železničnej infraštruktúry - modernizácia železničného uzla Žilina, železničnej trate Čadca – Makov, Žilina – Rajec, Čadca – Skalité - Zwardoń.
* Modernizácia autobusovej stanice Žilina a modernizácia železničných staníc na terminály IDS vrátane budovanie parkovísk P+ R, K+R, B+R.
* Zníženie imisného zaťaženia z nákladnej dopravy sa dosiahne dokončením výstavby verejného terminálu intermodálnej prepravy TIP Žilina a tiež dobudovaním verejných parkovísk pre cestnú nákladnú dopravu pri cestnej infraštruktúre v ŽSK.

Všetky opatrenia navrhované v Stratégii ŽSK sú zamerané na reorganizáciu dopravy a doplnenie infraštruktúry pre pešiu, cyklistickú, verejnú a individuálnu automobilovú dopravu. Ich cieľom je zníženie citlivosti a zmiernenie kapacitných problémov v dopravnej sieti, vybudovanie nových prepojení, obchvatov, prekládok a podobne s cieľom odklonenia tranzitnej dopravy mimo obytne zóny miest a obcí, zvýšenie bezpečnosti v doprave, zníženie podielu automobilovej dopravy a zvýšenie podielu verejnej dopravy na preprave osôb, ktorú sa postupne navrhuje plne elektrifikovať, skvalitnenie cyklistickej infraštruktúry a infraštruktúry pre peších s následným zvýšením ich podielu na preprave osôb a zvýšenie ich bezpečnosti.

Nezávisle na vyššie uvedenom možno vo všeobecnosti sumarizovať očakávané pozitíne a negatívne vplyvy nasledovne:

**Očakávané pozitívne vplyvy na životne prostredie a zdravie obyvateľstva:**

* zníženie intenzity dopravy v obytných častiach miest a obci z dôvodu odklonu tranzitnej dopravy mimo mestá a obce a zvýšenia podielu verejnej osobnej dopravy,
* zníženie imisií z dôvodu zníženia intenzity dopravy a postupnej modernizácii a elektrifikácii vozového parku VOD, vrátane zvýšenia podielu elektromobilov, resp. ekologicky výhodnejších automobilov,
* zníženie hlukovej záťaže pozdĺž najviac frekventovaných komunikácií hlavne z dôvodu zníženia intenzity dopravy,
* zvýšenie bezpečnosti cyklistov a chodcov z dôvodu skvalitnenia a dobudovania infraštruktúry,
* zníženie nehodovosti na cestách lepšou organizáciou a skvalitnením infraštruktúry,
* zvýšenie pohybovej aktivity obyvateľstva,
* výsadba zelene pozdĺž komunikácii, cyklistických ciest a chodníkov pre peších.

**Negatívne vplyvy na životne prostredie a na zdravie obyvateľstva:**

* trvalý záber poľnohospodárskej pôdy a lesných porastov,
* stret s prírodnými biotopmi a prvkami územného systému ekologickej stability,
* trasovanie dopravných stavieb záplavovým územím a územiami postihnutými zosuvmi,
* produkcia odpadov pri obnove vozového parku a rekonštrukcii infraštruktúry,
* krátkodobý vplyv počas výstavby – hluk, prach, odpady.

Všeobecne je možné konštatovať, že pozitívne vplyvy prevažujú nad negatívnymi, podmienkou je však dodržiavanie navrhovaných opatrení definovaných v kap. V.

# XI. MIESTO A DÁTUM SPRACOVANIA Doplnku

Žilina, 8.6.2020

# XII. potvrdenie správnosti údajov

1. **Potvrdenie za spracovateľa správy o hodnotení**

**Garant posúdenia a zodpovedný riešiteľ :**

Ing. Ján Bado

Výskumný ústav dopravný, a.s.

1. **Potvrdenie za obstarávateľa:**

Ing. Erika Jurinová

predsedníčka Žilinského samosprávneho kraja

Za spracovateľa: Za obstarávateľa:

Ing. Ján Bado Ing. Erika Jurinová

Zodpovedný riešiteľ predsedníčka

Výskumný ústav dopravný, a.s. Žilinský samosprávny kraj